Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1053/14/5502	Čadca, 14.4.2015
EEČ : 2-37-76-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a nebezpečné vyhrážanie podľa § 360 odsek 1, odsek 2 písmeno a), písmeno b) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: XXXXX € 
b.  Konkrétny adresát peňažnej sumy určenej na všeobecne prospešné účely: XXXXX, XXXXX, IBAN: XXXXX, IČO: XXXXX: XXXXX 
c.	Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
Skutková veta:
dňa XXXXX v čase okolo XXXXX h v mieste bydliska, v záhrade rodinného domu č. XXXXX v obci XXXXX, okres XXXXX, najskôr priložil kuchynský nôž o dĺžke čepele cca 20 cm na krk svojmu bratovi XXXXX, kedy sa mu vyhrážal slovami: „Ty sa tu už nevyspíš, ja ťa zabijem“, na čo mu XXXXX povedal, aby nebláznil, preto dal nôž z jeho krku dole, za chrbát, kedy mu nôž z ruky vytrhol ich ďalší brat, potom postupne obaja XXXXX ako aj jeho brat XXXXX vošli do uvedeného rodinného domu č. XXXXX, pričom XXXXX sa nachádzal v miestnosti kuchyne a XXXXX na chodbe, v tom XXXXX náhle otvoril dvere z kuchyne a následne fyzicky napadol svojho brata XXXXX tak, že ho udrel jedenkrát päsťou do oblasti tváre, konkrétne do oblasti ľavého oka, po čom  XXXXX vybehol na dvor pred dom s tým, že stál chrbtom k vchodovým dverám do domu, kedy k nemu opätovne prišiel jeho brat XXXXX a fyzicky ho napadol tak, že ho zozadu udrel po hlave do zátylku kovovým kutáčom (rovný, dĺžky cca 50 cm, priemer cca 1 cm) a následne ho začal naháňať uvedeným kutáčom v ruke okolo domu s tým, že zároveň po ňom hádzal kamene, čím fyzickým napadnutím XXXXX spôsobil zranenia: zlomeninu prednej steny čeľustnej dutiny vľavo pod ľavou očnicou so zakrvácaním do čeľustnej dutiny,  tržnú ranu v oblasti záhlavia vľavo 3 cm dlhú a tržnú ranu v oblasti horného článku 5. prsta na ľavej ruke, ktoré zranenia si vyžiadali lekárske ošetrenie v XXXXX XXXXX s dĺžkou PN a dobou liečenia v trvaní 14 dní, pričom konanie a vyhrážky XXXXX vzbudili u XXXXX dôvodnú obavu o svoj život a zdravie, preto na miesto privolal hliadku polície. 

Odôvodnenie: 
	Uznesením povereného príslušníka Obvodného oddelenia PZ XXXXX sp. zn. XXXXX zo dňa XXXXX bolo podľa § 199 ods. 1 Trestného poriadku začaté trestné stíhanie  a súčasne podľa § 206 ods. 1 Trestného poriadku vznesené obvinenie XXXXX, nar. XXXXX v XXXXX, trvale bytom XXXXX, okres XXXXX pre prečin ublíženia na zdraví podľa § 156 ods. 1, ods. 2 písm. a/ Trestného zákona  a  prečin nebezpečného vyhrážania podľa § 360 ods. 1, ods. 2 písm. a/, písm. b/ Trestného zákona na tom skutkovom základe, ako je to uvedené vo výrokovej časti v uznesení povereného príslušníka PZ. 

	Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený XXXXX a poškodený XXXXX uzavreli pred probačným a mediačným úradníkom Okresného súdu v Čadci dohodu o zmieri. 

	Obvinený XXXXX slobodne, vážne, zrozumiteľne a určito vyhlásil,  že spáchal skutok, za ktorý je trestne stíhaný.

	Poškodený XXXXX si voči obvinenému neuplatnil nárok na náhradu  žiadnej škody. Obvinený XXXXX počas mediačného konania sa poškodenému XXXXX za svoje konanie ospravedlnil.
 
	Obvinený XXXXX, nar. XXXXX, trvale bytom XXXXX, okres XXXXX, vložil dňa XXXXXXXXXX do pokladne Okresnej prokuratúry v Čadci peňažnú sumu XXXXX €, z toho určenú na všeobecne  prospešné účely pre XXXXX XXXXX XXXXX, okres XXXXX, číslo účtu: IČO:XXXXX, IBAN:XXXXX sumu XXXXX € a na peňažnú pomoc obetiam trestnej činnosti  sumu XXXXX €. Táto suma je primeraná závažnosti spáchaného trestného činu.

	Podľa § 220 ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Anna Lašová
prokurátorka